GiliGold/VAD_KnessetCorpus huggingface dataset:
בנימין אלון: אני מבקש מיושב ראש הישיבה לא להעלות את ההצעה להצבעה; לחילופין – רישאפל עם יושבי ראש.
אופיר פינס-פז: לא יכול להיות כדבר הזה.
בנימין אלון: אם כך – נקיים הצבעה.
אופיר פינס-פז: אם אתם רוצים סרגל חדש – צריך לתאם את העניין עם היועץ המשפטי מר צבי ענבר.
בנימין אלון: אם מקיימים הצבעה – הדבר אפשרי.
ראובן ריבלין: אני מציע להצביע בעד רישאפל ומר ענבר יחליט אם זה חוקי או לא חוקי.
בנימין אלון: אם כך אני מציע שנצביע.
ראובן ריבלין: לאיחוד הלאומי, כרגע, יש שניים.
ראובן ריבלין: האחד – האיחוד הלאומי, והשני – ישראל ביתנו.
ראובן ריבלין: עכשיו רוצים להוריד להם אחד, זאת אומרת שהאופוזיציה יורדת ונמצאת חסרה באחד.
זבולון אורלב: אני מציע לא להוריד אחד, להשאיר להם שניים, ורומן ברונפמן, שהיה צריך לקבל את אחד המקומות שלהם – יקבל את ועדת העבודה, הרווחה והבריאות.
סאלח טריף: למה הם צריכים ליהנות מכל העולמות?
סאלח טריף: למה אני צריך לתת להם תוספת של אחד ועוד אחד?
זבולון אורלב: אין להם יושב ראש ועדה.
בנימין אלון: איזה ראשות ועדה לי יש?
סאלח טריף: חבר הכנסת אלון, אני מסכים בתנאי שאתה תוותר על מילוי מקום בוועדת החוקה, חוק ומשפט.
בנימין אלון: בשום פנים ואופן לא.
בנימין אלון: צריך להחליט על רישאפל עם יושבי ראש.
ראובן ריבלין: ברגע שיהיה עניין כזה שהממשלה צריכה ליפול, כן או לא, כל קול חשוב - - -
אופיר פינס-פז: אבל אתה צריך להבין שאי אפשר להרוויח מכל הכיוונים.
ראובן ריבלין: חברים, השעה ארבע, במליאה יתחיל מיד דיון על הצעת אי אמון בראש הממשלה ואנחנו צריכים לסיים את הדיון הזה.
בנימין אלון: אני מבקש רק לא לקחת ממני את ועדת הכנסת.
בנימין אלון: חבר הכנסת פינס-פז, האם אתה מוכן לוותר על שניים - - -
אופיר פינס-פז: ויתרתי בהרבה מאד מקומות.
אופיר פינס-פז: אתה יודע בכמה ועדות ויתרתי?
בנימין אלון: אם כך מדוע יש לך שבעה על עשרים וששה, ולי אחד על שבע?
סאלח טריף: לוועדת הפנים ואיכות הסביבה תהיה תוספת של אחד; אין פיתרון אחר.
ראובן ריבלין: אין על כך ויכוח כלל; לשבעה אנשים לא יהיו שני נציגים?
סאלח טריף: יש לי הצעת פשרה; להשאיר אותם בוועדת הכנסת, ולהוסיף את ברונפמן.
בנימין אלון: אם אין הבנה ביננו כי אז אני מציע לעשות רישאפל על הכל.
יולי יואל אדלשטיין: אני מבקש להעמיד את ההצעה להצבעה.
סאלח טריף: חברים, בהצעה שאני מדבר עליה התוספת בהוראת השעה מדברת על נציג אחד בוועדת הפנים ואיכות הסביבה מהאיחוד הלאומי.
סאלח טריף: אין אפשרות אחרת.
אופיר פינס-פז: ואחד בוועדת הכנסת.
סאלח טריף: אני מעמיד את הצעת הסיכום להצבעה.
יולי יואל אדלשטיין: אני מבקש שתשכנע אותי מה הנימוק שכן יש עוד סיעות של שניים שנבחרו כדת וכדין לכנסת.
יולי יואל אדלשטיין: אם הבטחת למישהו משהו – אז תגיד - - -
סאלח טריף: לא הבטחתי לאף אחד שום דבר.
ראובן ריבלין: חבר הכנסת אלון, אתה לא רוצה שברונפמן יהיה פה?
רחבעם זאבי: אני מציע ליושב ראש הוועדה לקיים הצבעה.
זבולון אורלב: אני מציע ליושב ראש הוועדה להצביע על שתי אפשרויות; אחת – שחבר הכנסת רומן ברונפמן בעבודה - - -
אופיר פינס-פז: לא; תשכח מזה.
אופיר פינס-פז: אני מוכן שתורידו אחד מוועדת הכנסת וגם ברונפמן לא יהיה.
אופיר פינס-פז: לא נוסיף אותו.
אופיר פינס-פז: בואו נעבוד על סרגל חדש.
זבולון אורלב: זה ממש מצחיק שבגלל שלא יודעים אם חבר הכנסת ברונפמן יהיה חבר בוועדת העבודה, הרווחה והבריאות - - -
סאלח טריף: רבותיי, נצביע בעד אישור ההצעה.
ראובן ריבלין: חבר הכנסת אלון, אינך מרוצה?
בנימין אלון: אם גנדי בעד – אז הכל בסדר.
סאלח טריף: רבותיי, אני מעמיד להצבעה את ההצעה של הוראת השעה.
סאלח טריף: הצבעה בעד ההצעה – 9 נגדה – 3 ההצעה התקבלה.
בנימין אלון: אני מבין שלא פוגעים בנו.
סאלח טריף: סיעת ש"ס ביקשה רוויזיה.
יהושע מצא: אני מבקש להעיר הערה לסדר היום.
יהושע מצא: אדוני היושב-ראש, ביום שני בשבוע זה, בשעות הבוקר, פניתי אליך בבקשה לקיים דיון בוועדה על הקדמת דיון בהצעת חוק שלי, חוק יסוד: ירושלים (תיקון).
יהושע מצא: אמרת לי, שאתה צריך שהות על-מנת להזמין את יושב-ראש הכנסת ולהזמין את הממשלה, ככתוב בתקנון.
יהושע מצא: אמרתי לך ביום שני, שאם כך נקיים את הדיון ביום רביעי, תהיה לך שהות גם להזמין ממשלה וגם להזמין את יושב-ראש הכנסת.
יהושע מצא: ואמנם הודעת לי באופן רשמי, שביום רביעי זה אתה מעלה את הנושא שלי לסדר היום.
יהושע מצא: אתמול שוחחתי אתך ונודע לי מפי לחישות בחוץ, שאין כוונה להביא את החוק שלי.
יהושע מצא: גם התקשורת לחשה לי מה סוכם בחדרי חדרים.
סאלח טריף: לא היה צריך תקשורת וזה לא היה בחדרי חדרים, זה היה בוועדה וזה מופיע בפרוטוקול מאתמול.
יהושע מצא: אמרת לי שאתה צריך את תשובת הממשלה במכתב, ובדרך-כלל לא נהוג בוועדה תשובה במכתב, אלא כשמזמינים את הממשלה היא באה.
יהושע מצא: יושב-ראש הכנסת טוען את טענותיו, נציג הממשלה טוען את טענותיו, ובסמכות הוועדה הזאת היא מצביעה, דוחה או מקבלת.
יהושע מצא: אני היום רואה שזה לא על סדר היום, ואני חושב שזאת מגמה שמוכתבת ליושב-ראש הוועדה מן החוץ.
יהושע מצא: אני מבקש, אדוני, שתעמוד במלה שלך, לא מבחינת קיומה של מלה, אלא מבחינת יושב-ראש ועדה שכלל בסדר היום את הנושא שלי והוריד אותו.
יהושע מצא: על כן אין כל הצדקה להמתין לממשלה.
יהושע מצא: כעסתי אתמול מאוד על מזכיר הכנסת, ואני מתנצל בפניו.
יהושע מצא: אתמול אמרה לי מזכירת הוועדה, בשמו של היושב-ראש, שאפנה למזכיר הכנסת, כי הכל בידיו.
יהושע מצא: מזכיר הכנסת אמר שהוא לא שמע ולא ידע והוועדה לא פנתה אליו כלל, ואחר-כך אימתתי את העניין אתך והתברר שלא פנו אליו כלל.
יהושע מצא: אני מבקש קיום הצבעה האם לכלול את הנושא בסדר היום, לפי סעיף 135(ב).
יהושע מצא: יכול להיות שהוועדה תדחה את ההצעה.
יהושע מצא: היו"ר סאלח טריף: חבר-הכנסת מצא אכן הגיש בקשה ליושב-ראש הכנסת וביקש לכלול את העניין בסדר היום.
יהושע מצא: יושב-ראש הכנסת סרב לבקשתו.
יהושע מצא: חבר-הכנסת מצא פנה לפי התקנון לוועדת הכנסת, בבקשה לפטור אותו מחובת הנחה, הוא לא פנה בתחום היומיים שלאחר הנחת החוק.
משה בוטון: הוא לא פנה בתחום של סעיף 135(א).
סאלח טריף: לפי סעיף 135(א), הייתי אמור לתת לחבר-הכנסת מצא אפשרות, בתוך היומיים, להביא את דבריו לוועדה, להביא את דברי הממשלה.
סאלח טריף: לכן העניין הזה לא היה.
סאלח טריף: אני רוצה להזכיר לך, חבר-הכנסת סילבן שלום הוא חבר סיעתך, לא סיעתי, וכאשר הוא פנה אלי על-פי דין בנושא שנוי מאוד במחלוקת, בחוק מאוד בעייתי שאני מתנגד לו, הלכתי לפנים משורת הדין ולא האזנתי לאף אחד.
יהושע מצא: במקרה שלו זה היה אחרי 45 ימים.
יהושע מצא: אל תקשור דבר אחד באחר.
סאלח טריף: היה כאן דיון שבו הוחלט, שאם הממשלה מגישה הצעת חוק, הוא יידון עם הממשלה.
סאלח טריף: העניין של בקשת פטור מחובת הנחה תופס תאוצה בלתי הגיונית בוועדה הזאת.
סאלח טריף: לא יעלה על הדעת שנגיד לממשלה שהם לא יכולים לבוא לכאן.
סאלח טריף: צריך לאפשר חקיקה נאותה על-פי כל הכללים, אלא אם יש דחיפות בטחונית או דחיפות אחרת שמחייבת קבלת חוק.
סאלח טריף: לא עולה על הדעת, שבבואנו לחוקק נהלים וחוקים ותקנון לגבי חקיקת חוק, נפטור את עצמנו מהליך נכון של חקיקה אמיתית, נכונה.
סאלח טריף: עם כל הכבוד, לך יש נושא פוליטי חשוב, ואני מעריך אותו, וכך גם לכל אחד אחר.
סאלח טריף: אחרת תהיה כאן חוכא ואטלולא בכל עבודת הכנסת.
יהושע מצא: אני לא בא לנצל חוק פוליטי זה או אחר, אני דורש על-פי תקנון הכנסת.
יהושע מצא: סעיף 135(א) זה כאשר היושב-ראש לא אישר לי.
יהושע מצא: סעיף 135(ב) בא כדי שיאפשרו לי, כעבור 48 שעות.
יהושע מצא: אדוני היושב-ראש, אני סיכמתי אתך, כיושב-ראש ועדה, שהיום זה יהיה על סדר היום.
סאלח טריף: אני מודה שביקשת שזה יהיה היום, אבל אני לא הסכמתי, לא אמרתי לך מלה, וזאת זכותי.
יהושע מצא: אמרת לי שביום רביעי זה יהיה על סדר היום.
יהושע מצא: שאל את המזכירה שלך.
סאלח טריף: אני מאוד מתנצל.
משה בוטון: בסעיף 135 יש שתי אפשרויות לקבוע מועד לדיון.
משה בוטון: לפי 135(א), מיום שחבר-כנסת מגיש את ההצעה הוא יכול תוך יומיים לפנות לוועדת הכנסת, כדי שוועדת הכנסת תחליט לאפשר לו להגיש את הצעת החוק תוך יומיים.
משה בוטון: לפי מה שאני מבין, חבר-הכנסת מצא לא הגיש תוך יומיים, ולכן אי-אפשר לפעול לפי סעיף 135(א).
משה בוטון: חבר-הכנסת מצא טוען לסעיף 135(ב).
משה בוטון: סעיף 135(ב) אומר, אם לא נקבע מועד כאמור בסעיף קטן (א), זאת אומרת אם פנו לממשלה בתקופת 45 הימים ולא קבעו לו מתי יהיה המועד, אז הוא רשאי לבקש מוועדת הכנסת, לאחר שהוא שמע את יושב-ראש הכנסת או אחד הסגנים, לקבוע שהדיון יתקיים תוך 14 יום מיום ההחלטה.
משה בוטון: אבל תנאי מוקדם לכך להבין את סעיף 135(ב) הוא שהסיעה של חבר-הכנסת מצא תפנה למזכירות, המזכירות תפנה לממשלה תוך 45 יום, הממשלה תגיד שהיא מוכנה להביא את זה בתום 45 יום.
משה בוטון: אם היא תגיד שהיא לא מוכנה להביא את זה, זאת אומרת שלא נקבע מועד, אז יש לו הזכות להביא את זה לוועדת הכנסת לקבוע מועד תוך 14 יום.
משה בוטון: אבל ביררתי במזכירות הכנסת, ולא היתה פנייה לממשלה לקבוע לו מועד.
משה בוטון: לכן התנאי המקדמי, שהיא לא קבעה מועד, לא התקיים בגלל שלא פנו אליה לקבוע.
משה בוטון: לכן כרגע אין סמכות לוועדת הכנסת.
יהושע מצא: למה לא פנו ביומיים האחרונים?
ראובן ריבלין: אדוני היושב-ראש, חבר-הכנסת מצא, לפי התקנון, בגלל חשיבות נושא שהוא מאמין שרוב חברי-הכנסת חושבים כך, מבקש להעלות הצעה בטרם היא בשלה על-פי התקנון בסדר של 45 יום.
ראובן ריבלין: הוא לא ניצל את יכולתו לבוא תוך יומיים לוועדה והלך לפי סעיף 135.
ראובן ריבלין: השבוע פנה חבר-הכנסת מצא, לפי סעיף 103, וביקש מהיושב-ראש, על-פי סמכותו, לכלול נושא על סדר היום, על-מנת שהוועדה תחליט האם היא רואה את האפשרות להעלות הצעה על-פי סמכותה, לשחרר מ-45 יום.
ראובן ריבלין: סעיף 103 נותן ליושב-ראש את הזכות לקבוע את סדר היום.
ראובן ריבלין: אומר חבר-הכנסת מצא, היושב-ראש קבע את סדר היום וחזר בו.
ראובן ריבלין: אבל בוודאי ליושב-ראש הוועדה היו שיקולים.
ראובן ריבלין: כיושב-ראש סיעת הליכוד אני אומר לך שאתה נוהג בהחלט בהגינות רבה ואתה עומד בתפקידך כמגן על הכנסת גם כלפי הממשלה.
ראובן ריבלין: יחד עם זה, כתוב בסעיף 103, שיכול חבר-כנסת לבקש להעלות הצעה.
ראובן ריבלין: אני מציע שאדוני יעלה את הצעתו של מצא, ובסוף סדר היום הוא יישמע לפי סעיף 103.
דוד לב: לא מדובר בסעיף 103, אלא בסעיף 135.
סאלח טריף: כדי ליישב את העניין צריך שחבר-הכנסת מצא יפנה למזכירות.
יהושע מצא: לא, אני פניתי לפני יומיים, ביום שני.
יהושע מצא: אמרת לי אז שכבר פנית למזכירות.
סאלח טריף: אם לא נקבע תאריך, צריך להביא את נציג הממשלה ואת יושב-ראש הכנסת.
סאלח טריף: ואם נקבע תאריך, אין זכות לערער.
סאלח טריף: אני כרגע לא מביא את הנושא לדיון.
סאלח טריף: תהיה פנייה של מזכירות הכנסת לממשלה.
ראובן ריבלין: אדוני היושב-ראש, מה ההבדל בין הצעתו של מצא להצעתו של דוד טל לפני שבוע?
סאלח טריף: אני לא רוצה להשיב.
סאלח טריף: תקשיב למה שיאמר לך משה בוטון.
ראובן ריבלין: הוא יגיד לך שזאת סמכות הוועדה.
סאלח טריף: לא רציתי לכלול את שני החוקים בסדר היום.
סאלח טריף: בא אלי משה בוטון ואמר שאני חייב, על-פי דין, להציג אותם תוך יומיים.
סאלח טריף: אין לי שיקול דעת כאן.
סאלח טריף: אם הממשלה לא תשיב למזכירות הכנסת על קביעת הדיון בתום 45 יום, אתה תערער ואנחנו נביא את ערעורך לדיון.
אריאלה קלעי: בשבוע הבא זה יעלה בוועדת השרים.
אריאלה קלעי: לממשלה תהיה עמדה בשבוע הבא.
סאלח טריף: אני מבקש להודיע לנו על העמדה מיד.
יהושע מצא: זה יהיה ממש ערב היציאה לפגרה.
ראובן ריבלין: לאור הכרזת הממשלה, אני מבקש לקבוע ליום שני, 26 בחודש, ישיבה בעניין.
סאלח טריף: אחרי החלטת הממשלה אקבע דיון.
סאלח טריף: אני מניח שחבר-הכנסת מצא יראה שהחלטת הממשלה היא כל-כך חכמה, שלא יישאר לנו מקום לדון בהצעה.
סאלח טריף: אני מצטער שנאלצתי להפסיק את הישיבה הקודמת, בגלל דברים שהפריעו לניהולה התקין.
סאלח טריף: חבר-הכנסת משה גפני, האם אתה עדיין עומד על ערעורך, בנושא בטחונם ושלומם של נהגי המוניות, לאור חטיפת נהג המונית בפתח-תקווה?
משה גפני: אני העליתי הצעה דחופה לסדר, על בטחונם של נהגי המוניות, ואני מבקש לאשר את הדחיפות בעניין.
עבד-אלמאלכ דהאמשה: אבל נהג המונית מפתח-תקווה נמצא באילת.
משה גפני: זה לא נוגע אליו.
משה גפני: דווקא הנושא שלו מעלה את העניין.
סאלח טריף: אני לא רוצה שנעשה צחוק מהחלטותינו, והעניין של נהגי המוניות זה לא עניין קואליציוני או אופוזיציוני.
סאלח טריף: השאלה היא אם יש דחיפות או מצב מתמשך.
ראובן ריבלין: ההצעה היתה דחופה באותו יום שבו הגיש חבר-הכנסת גפני את ההצעה, שאז היו ידיעות על חטיפתו של נהג מונית.
ראובן ריבלין: חברת הנשיאות, דליה רבין-פילוסוף, אמרה שהפרטים עדיין לא ידועים, נחכה עד שנדע את הפרטים ואז נוכל לדעת.
ראובן ריבלין: ממה נפשך?
ראובן ריבלין: אם מדברים על בטחונם של נהגי מוניות בכלל, אז מה הדחיפות היום לעומת שבוע שעבר או השבוע הבא?
ראובן ריבלין: לעומת זאת, אם מדברים על אותו נהג בפתח-תקווה, אז אנחנו לא צריכים לקיים דיון על כל אדם שבורח מאשתו ובורח לאילת.
סאלח טריף: מי בעד לאשר את ערעורו של חבר-הכנסת גפני?
סאלח טריף: ה צ ב ע ה בעד – 3 נגד – רוב
סאלח טריף: חבר-הכנסת צבי הנדל הגיש ערעור בנושא: "אלימות תלמידים כלפי מורים בבתי-ספר".
סאלח טריף: חבר-הכנסת הנדל לא נמצא, ולכן לא נדון בערעורו.
סאלח טריף: בקשות ח"כים להקדמת הדיון בהצעות חוק פרטיות, בקריאה טרומית, ע"פ סעיף 135 לתקנון: 1.
סאלח טריף: הצעת חוק משפחות חיילים שנספו במערכה (תגמולים ושיקום) (תיקון – תגמול להורים השכולים), התש"ס-2000, של חברת-הכנסת דליה רבין-פילוסוף.
סאלח טריף: פ/1534 2.
סאלח טריף: הצעת חוק משפחות חיילים שנספו במערכה (תגמולים ושיקום) (תיקון – תגמול להורים
סאלח טריף: אנחנו דנים בבקשת חברי-הכנסת דליה רבין-פילוסוף ודוד טל להקדמת דיון בהצעות חוק פרטיות בקריאה טרומית, על-פי סעיף 135 לתקנון.
דליה רבין-פילוסוף: אני לא חושבת שצריך הרבה להוסיף, כולכם בוודאי מודעים לנושא.
דליה רבין-פילוסוף: ההורים השכולים הסתובבו פה והיו בוודאי כמעט אצל כולכם.
דליה רבין-פילוסוף: המצב של המשפחות השכולות היום במדינת-ישראל הוא מחפיר, כאשר יש מבחן הכנסה לגבי התגמול שלהם.
דליה רבין-פילוסוף: ההצעה מדברת על שחרור התגמול ממבחן ההכנסה.
דליה רבין-פילוסוף: כלומר לקבוע תגמול על-פי השכר הממוצע במשק, ולשחרר את העניין של הקיזוז כאשר מי מההורים השכולים ירצה ויש לו הכנסה כלשהי.
דליה רבין-פילוסוף: מה שקורה בפועל הוא, שהמשפחות נהרסות, האנשים מפסיקים לעבוד, הם חיים בצורה מחפירה.
דליה רבין-פילוסוף: אני חושבת שהפטור מחובת הנחה הוא איזושהי אינדיקציה שהכנסת נותנת עדיפות ומכירה בדחיפות של הבעיה ומעלה אותה לסדר עדיפות גבוה.
דליה רבין-פילוסוף: אני חושבת שזה מאוד חשוב שהכנסת תיתן לזה ביטוי כבר עכשיו, בפטור מחובת הנחה.
יאיר פרץ: אני חושב שגם הממשלה לא מתנגדת.
דליה רבין-פילוסוף: הממשלה, לצערי, מתנגדת.
יאיר פרץ: חברת-הכנסת רבין-פילוסוף הציגה את הדברים, אני חושב שכל הבית הזה מאוחד סביב הנושא הזה.
יאיר פרץ: זהו נושא רגיש מאוד, ולכן אין כל סיבה לדחות את הבקשה לפטור את הצעות החוק מחובת הנחה.
סאלח טריף: אריאלה, אני מבקש שתציגי את עמדת הממשלה.
אריאלה קלעי: לא אתייחס לגופן של ההצעות, שהונחו שלשום ורק אתמול בערב קיבלתי אותן בפקס.
אריאלה קלעי: ההרגשה שלנו היא, שחברי-הכנסת עצמם מזלזלים בהצעות החוק שלהם, כי הם אף פעם לא נותנים לממשלה הזדמנות נאותה ואמיתית לבדוק את מה שהם מציעים.
דליה רבין-פילוסוף: אף פעם?
דליה רבין-פילוסוף: למה ההכללה הגורפת הזאת?
אריאלה קלעי: די הרבה פעמים.
אריאלה קלעי: הצעת החוק הזאת אפילו לא הגיעה אל האנשים הנוגעים בדבר, ועד הרגע הזה לא היתה להם כל יכולת ללמוד את מה שכתוב שם.
אריאלה קלעי: בסך הכל הממשלה לא תמיד מתעקשת על 45 הימים שלה, אם רק נותנים לה הזדמנות נאותה ללמוד על מה מדברים.
סאלח טריף: אבל אולי תהיה הזדמנות נאותה במהלך החודשיים של הפגרה, שאז הממשלה תוכל ללמוד היטב את העניין.
סאלח טריף: כל ההצעה באה כיוון שיש פגרה.
סאלח טריף: אני לא הייתי נוטה לתמוך אם הכנסת לא היתה יוצאת בעוד שבועיים לפגרה ולא היתה אפשרות להעלות את הצעת החוק כדי להרגיע את המשפחות השכולות.
דליה רבין-פילוסוף: ההצעה הזאת באה כהצעה פרטית, מפני שהממשלה לא הסכימה אתה, משיקולי תקציב.
דליה רבין-פילוסוף: הממשלה מודעת לבקשה, מודעת להצעה, היא נדחתה על-ידי הגורמים הממשלתיים בשל בעיות תקציב.
סאלח טריף: אני רואה את הדחיפות באפשרות שהעניין יידחה בעוד חודשיים וחצי.
עמיר פרץ: אני רוצה לומר לנציגת הממשלה שהיה דיון במליאה.
סאלח טריף: לא על החוק.
עמיר פרץ: הדיון היה על הנושא, דיון מאוד מקיף, ולממשלה היה זמן רב ללמוד את העניין.
עמיר פרץ: בניגוד למה שאמר ביושב-ראש, אני חושב שלא נכון שהפגרה תשמש כלי בשאלת קיום החוק, כי מעל בימת הכנסת התחייבנו שנעשה כל מאמץ שעד יום העצמאות הקרוב לא יהיה הביזיון הזה.
עמיר פרץ: כשאני אעמוד בצפירה, אני אדע שאני עומד יחד עם המשפחות השכולות, ולא צבוע רק לעמוד אתן ולהתפאר בהן, אבל לא מסוגל לתת להן לחיות בכבוד.
עמיר פרץ: אחרי שכולנו נצפה במשפחות השכולות בבתי העלמין, ונשבח אותן, נחזור הביתה ונדע שהן תקועות בחרפה.
עמיר פרץ: לכן אם יש מקום לאסוף 30 חתימות כדי לכנס את המליאה כדי להשלים קריאה ראשונה, קריאה שנייה וקריאה שלישית, אני חושב שזה נושא ראוי.
עמיר פרץ: לכן אל תתחייב בעניין הפגרה.
סאלח טריף: לא התחייבתי.
סאלח טריף: אמרתי שהטעם לכך שאני חושב שהדחיפות היא נחוצה, היא היציאה לפגרה.
זהבה גלאון: בעיקרון מאוד חשובה עמדת הממשלה, אבל יש גם הצעות חוק שלדעתי צריך לשקול אותן לגופו של עניין.
זהבה גלאון: אני רוצה להזכיר לחברי הוועדה שיושבים כאן, שחלקם אולי לא היו במליאה כשהנושא עלה לדיון, לאיזו סערת רגשות הנושא גרם, איזו התפרצות של המשפחות השכולות היתה במליאה.
זהבה גלאון: אני לא חושבת שבגלל זה צריך לתת פרס, אבל ההתפרצות הזאת שיקפה איזשהו תסכול מתמשך.
זהבה גלאון: גם נציג הממשלה, סגן שר הביטחון, אמר שתקום ועדה בטווח של כמה חודשים והם יצמצמו את לוח הזמנים לטווח מינימלי.
זהבה גלאון: אני קוראת לוועדה לתמוך.
ראובן ריבלין: אדוני היושב-ראש, אני מבקש להשיב לטענת בא-כוח הממשלה, ולומר לה שלא תדאג לכבוד הכנסת, כי הכנסת מכבדת את עצמה גם בלי עצות הממשלה, והיא קבעה בתקנון הכנסת פרוצדורה שלפיה לאחר שחבר-כנסת מגיש הצעה הוא יכול לבקש תוך יומיים לשחרר אותו מכל התקופה שהוא היה צריך להמתין.
ראובן ריבלין: הכנסת קבעה זאת מתוך שהיא רצתה לשמור על כבודה ועל מעמדה כמחוקקת, גם כלפי השלטון.
ראובן ריבלין: יש דברים שהם ברורים כשמש, יש צקצוקי לשון שמביאים את כל המשפחות השכולות.
ראובן ריבלין: כשהם שואלים מה אנחנו עושים מלבד לדבר, אנחנו אומרים להם שאנחנו מגישים הצעת חוק, משום שכך הכנסת חושבת.
ראובן ריבלין: זכותו של חבר-הכנסת להגיש הצעת חוק, ואם הוא עושה את זה במועד הקבוע אנחנו חייבים לדון וגם להחליט.
ראובן ריבלין: לגופו של עניין, אני חושב שלא רק ראוי, אלא חשוב מאוד שאנחנו נגיש את הצעת החוק הזאת מיד.
רחבעם זאבי: דברי נציגת הממשלה לא היו משכנעים, לא מפני שאת לא יודעת לשכנע, אלא מפני ששולחייך הטעו אותך.
רחבעם זאבי: לא יכול להיות שלממשלה אין עמדה בעניין הזה והיא צריכה זמן.
רחבעם זאבי: שני פקידים באוצר בעשר דקות גומרים את הדיון, גם אם יעשו אותו בעוד 40 יום.
רחבעם זאבי: אבל כדי שאני אתמוך בהצעה שמונחת פה, אני מבקש שבדברי ההסבר תמחקו את המלים "מלח הארץ".
רחבעם זאבי: אלה מלים מהברית החדשה.
משה גפני: אדוני היושב-ראש, אני מאוד נעלבתי מעמדת הממשלה, שכך מתייחסת לכנסת.
משה גפני: כפי שאמר ראובן ריבלין, המחוקק קבע שיש מקרים שבהם הכנסת לא מחכה לעמדת הממשלה והיא קובעת שבתוך יומיים היא מביאה את הדיון בהצעת החוק באופן מהיר למליאת הכנסת, לקריאה טרומית.
משה גפני: למיטב הבנתי, הכנסת מאוחדת בעמדה של שני החוקים הללו.
משה גפני: היה דיון במליאת הכנסת, הכנסת מאוחדת בעניין.
משה גפני: בניגוד לממשלה, שהגברת אריאלה מייצגת אותה, שהיא מבזה את עצמה כל הזמן, מדברת על כל נושא ב-16 קולות, בחוק הזה הכנסת מדברת בקול אחד, ברור.
משה גפני: החוקים האלה הם כבוד לכנסת וביזיון לממשלה.
יולי יואל אדלשטיין: אני רוצה להצטרף לדברים של רחבעם זאבי לגבי הביטוי "מלח הארץ", אבל מסיבות שונות לחלוטין.
יולי יואל אדלשטיין: בין המשפחות השכולות יש הרבה מאוד בנים שנפלו, שמשום מה בחייהם אף פעם לא קראו להם "מלח הארץ".
יולי יואל אדלשטיין: הביטוי הזה מכוון לאוכלוסייה מיוחדת, והחוק הזה צריך לאחד את כולם.
יולי יואל אדלשטיין: פנו אלי לתמוך במעמד הזה בוועדת הכנסת אותם הורים שכולים, שלצערי היו ביניהם גם כמה שהייתי שותף לצערם בעת ההלוויות כשר בממשלה, והם אמרו שהצעת החוק כבר תגיע אלי ושלא אחשוב אפילו לא לחתום עליה.
יולי יואל אדלשטיין: משום מה היא נעלמה בדרך ואני לא מוצא את עצמי חתום, אבל ראו אותי כתומך חתום בחוק הזה.
בנימין אלון: כנ"ל.
אריאלה קלעי: למרות מה שנאמר פה לגבי הממשלה, בהתראה מאתמול בערב לבוקר אין לי אפשרות להביא עמדת ממשלה מסודרת.
אריאלה קלעי: בשום מקום לא אמרתי שאני מבקשת 45 יום.
אריאלה קלעי: חברי-הכנסת יודעים מצוין, שבדרך-כלל כשזה מגיע אלינו אנחנו משתדלים לעשות את זה קודם.
סאלח טריף: אני מבקש להצביע על שתי הבקשות יחד.
סאלח טריף: מי בעד לאשר את בקשותיהם של חברת-הכנסת דליה רבין-פילוסוף וחבר-הכנסת דוד טל לפטור מחובת הנחה של שני החוקים?
סאלח טריף: ה צ ב ע ה בעד – רוב נגד – אין נמנעים – אין
סאלח טריף: הבקשות אושרו.
משה בוטון: ההצעות צריכות לבוא היום למליאת הכנסת, כי זה צריך להיות תוך יומיים.
ראובן ריבלין: לא נכללים בחשבון הימים שהכנסת לא פעילה, ולכן היום הבא הוא יום שני בעוד שבועיים.
ראובן ריבלין: אם היושב-ראש היה מקיים דיון ביום חמישי, יוצא שהיינו צריכים לכנס את הכנסת באותו יום.
ראובן ריבלין: 3.
ראובן ריבלין: רביזיה על החלטת הוועדה בדבר ייצוג סיעת "האיחוד הלאומי – ישראל ביתנו" והצעת חוק הכנסת (מספר חברי ועדות בתקופת כהונתה של הכנסת ה-15
סאלח טריף: יש רביזיה של חבר-הכנסת יאיר פרץ.
סאלח טריף: חבר-הכנסת פרץ ביקש ממני לעכב את ההחלטה, אמרתי שאני לא יכול כי יש חקיקה שאני חייב להעביר בעקבות ההחלטה, ואז אני פוגע בסיעת "האיחוד הלאומי – ישראל ביתנו" ומונע ממנה להיכנס לוועדות שהיא צריכה להיכנס, בעיקר החשובות והגדולות.
סאלח טריף: על כן אני חייב לקיים את הרביזיה.
סאלח טריף: מי בעד לאשר את הרביזיה?
סאלח טריף: ה צ ב ע ה בעד הרביזיה – אין נגד - רוב
סאלח טריף: הרביזיה לא התקבלה.
סאלח טריף: בקשה להעברת הצעה לסדר-היום מוועדה לוועדה אחרת
סאלח טריף: חבר-הכנסת אורלב יציג את העניין.
זבולון אורלב: היתה הצעה לסדר-היום במליאה, שעניינה מחשב לכל ילד.
זבולון אורלב: כידוע, הממשלה התחילה פרויקט, לפיו בהדרגה יינתנו מחשבים לילדים, באמצעות קרן שראש-הממשלה יזם.
זבולון אורלב: הואיל והתפרסם ברוב העיתונים שיש בעיות בביצוע הפרויקט, הכנסת דנה ובסיום הדיון, שלא נכחתי בו במליאה, אמר היושב-ראש, על-פי בקשה של חבר-הכנסת טל, שהוא מבקש להעביר את הדיון בנושא הזה לוועדת העבודה והרווחה.
זבולון אורלב: אני שואל את עצמי, מה זה עניינה של ועדת העבודה והרווחה.
זבולון אורלב: מחשב לכל ילד זה נושא שמתבצע במערכת החינוך.
דוד לב: יש לי פה הפרוטוקול מישיבת המליאה.
דוד לב: מאיר שטרית אמר שהוא מסכים להחזיר את הנושא לוועדה כדי שיהיה מעקב.
דוד לב: היושב-ראש שאל איזו ועדה, ויאיר פרץ אמר לוועדת העבודה והרווחה, ומאיר שטרית אמר שאין בעיה.
מאיר שטרית: כשהצעתי את הצעת החוק נראה לי שהנושא נוגע באמת למערכת החינוך, כי הרי המטרה של מחשב לכל ילד היא שלילדים יהיו מחשבים.
מאיר שטרית: ההצעה להעביר את הנושא לוועדת העבודה והרווחה היתה של יאיר פרץ, ואני לא התנגדתי.
מאיר שטרית: לא אכפת לי באיזו ועדה יידון הנושא, מה שחשוב הוא שהפרויקט הזה אמור להיכנס, חרף ההבטחות של רמון.
מאיר שטרית: אמרתי לו שההצעות שלו לא רציניות, כי עובדה שהמבצע שלי לחוק הדיור הציבורי לא הוארך עד סוף פברואר, כמו שהוא הבטיח מעל במת הכנסת.
מאיר שטרית: מכיוון שלא אכפת לי באיזו ועדה יידון הנושא, לא התערבתי בוויכוח.
דוד לב: במליאה הצעת ועדת הכלכלה, אבל ירדת מזה מהר.
מאיר שטרית: נכון, כי לא אכפת לי באיזו ועדה זה יידון.
מאיר שטרית: הציעו ועדת העבודה והרווחה, כי לכאורה זאת עמותה שמקושרת לממשלה, שאוספת כסף בשביל לקנות מחשבים לילדים בבית.
מאיר שטרית: אין לי כל התנגדות שהנושא יעבור לוועדת החינוך.
דוד לב: כפי שכבר אמר ידידי חבר-הכנסת שטרית, היו הרבה מאוד אנשים מהארץ ומחוץ לארץ שתרמו לנושא הזה של מחשב, לא מהפן שזה ייכנס לבתי-הספר וילמדו את הנושא הזה, אלא מהפן היותר רווחתי.
דוד לב: כדי לדאוג שלכל ילד, יהודי וערבי, דרוזי וצ'רקסי, תהיה האפשרות למחשב בבית, כמו לאצולה בישראל, כדי שיוכלו להתקדם ולהרחיב אופקים.
דוד לב: זה פן של רווחה.
דוד לב: אני מתפלא שיותר ויותר אני נזקק ונצרך להגיע לוועדה, משום שיש יושבי-ראש ועדה שאין לי אתם בכלל בעיה בנושא הזה.
דוד לב: לעתים הם פונים אלי, למרות שוועדת הכנסת היתה סבורה שנושא יידון בוועדה שלי, והם טוענים שהנושא צריך להידון אצלם.
דוד לב: אני שוקל את הטענה ואומר שאין בעיה.
דוד לב: אני לא אומר שיעברו כמה שיותר נושאים לוועדה שלי.
דוד לב: אבל בוודאי שנושאים שאמורים להיות בוועדת העבודה והרווחה, אי-אפשר לוותר עליהם.
זבולון אורלב: הנושא של מחשב לכל ילד הוא לא אינסטרומנט רווחתי.
זבולון אורלב: הוא חלק מתפיסה מערכתית כוללת לגבי יכולת פיתוח כישוריו של ילד.
זבולון אורלב: כל התוכנית הזאת קשורה מהותית בבית-הספר, בתוכניות הלימודים, במאגרי המידע שיש למערכת החינוך.
זבולון אורלב: הואיל וועדת החינוך מקיימת דיונים שוטפים בכל מה שקשור בשימוש המחשבים בשירות החינוך, אני חושב שזה חלק אינטגרלי ומהותי.
סאלח טריף: האם תסכימו לוועדה משותפת?
זבולון אורלב: אני הצעתי לידידי, דוד טל, לעשות ועדה משותפת בראשותי.
זבולון אורלב: לצערי לא נעניתי.
דוד לב: ההצעה שלו היתה ועדה משותפת, והוא ביקש שזה יהיה בחדר שלו.
דוד לב: אמרתי לו שאם זה בחדר שלו, זה יהיה בראשותנו.
ראובן ריבלין: איזו סיבה יש להעביר נושא של מחשבים בבתי-הספר לוועדת העבודה והרווחה?
סאלח טריף: אני מציע שנחליט על ועדה משותפת.
זבולון אורלב: השאלה היא בראשות מי.
סאלח טריף: יש הצעה שקודם הראשות תהיה בידי ועדת החינוך ואחר-כך בידי ועדת העבודה והרווחה.
סאלח טריף: מי בעד ועדה משותפת?
סאלח טריף: ה צ ב ע ה בעד – 5 נגד – אין
סאלח טריף: אושרה ועדה משותפת של ועדת החינוך וועדת העבודה והרווחה.
סאלח טריף: יהיו בה 8 חברים, 4 מכל ועדה.
סאלח טריף: נוהל הגשת הצעות חוק, הצעות לסדר-היום דחופות ושאילתות
סאלח טריף: יש מצב שהשתרש לאחרונה.
סאלח טריף: כשנכנסתי לכנסת היו זמנים קבועים שחבר-הכנסת יכול היה להגיש בהם הצעות לסדר-היום, הצעות דחופות.
סאלח טריף: הכל נפרץ.
סאלח טריף: אמנם אנחנו מחדשים המון דברים, שמעתי שאתמול היתה שעת שאילתות מאוד יפה עם ראש-הממשלה.
סאלח טריף: אבל קורה מצב לא תקין, שחברים רואים שמישהו הגיש הצעה לסדר או מישהו הגיש הצעת חוק, תופסים עליה טרמפ ואין זמן ואין כללים, והכל פרוץ.
סאלח טריף: אני חושב שזה דבר לא הוגן ולא טוב בעבודת הכנסת.
סאלח טריף: ביום שני עד 10:00 בבוקר מגישים הצעות לאותו שבוע, ואי-אפשר ביום שלישי להפעיל לחץ ולהגיש הצעה.
סאלח טריף: אני מציע לחזור לנוהל מסודר, שבו חברי-הכנסת מגישים את הצעותיהם בזמן קבוע מראש.
סאלח טריף: אם קבעו שביום שני בשעה 10:00 מגישים את השאילתות, את ההצעות הדחופות לסדר-היום ואת הצעות החוק, צריך לעמוד על כך.
סאלח טריף: אנחנו אישרנו סעיפים, שיש בהם כדי לאפשר ליושב-ראש הכנסת לקבוע ישיבה אם מתחולל משהו.
סאלח טריף: אם יש מקרה מיוחד, יש פתרון לכך.
סאלח טריף: אבל אי-אפשר לא לעמוד בכללים.
אריה האן: אני מציע, אדוני היושב-ראש, להבדיל בין הצעות חוק לבין הצעות לסדר.
אריה האן: כשיש הצעות חוק ואחר-כך מוסיפים, כך תמיד נהגו ואין בזה פגם, בגלל שגם הממשלה אומרת שאם כבר מגישים נושא מסוים ויש נושא דומה, מוטב לאחד ולא להביא כל יום אותו דבר.
אריה האן: באשר להצעות לסדר, תמיד היו מקרים של "טרמפים", זאת אומרת היה נושא, ולמען האיזון היו באים אל היושב-ראש והיושב-ראש היה מאשר.
אריה האן: תמיד זה בגיבוי של היושב-ראש.
אריה האן: אם יחליטו אחרת, אנחנו ננהג אחרת.
אריה האן: כמזכירות לנו הרבה יותר קשה שאנחנו צריכים להוסיף.
אריה האן: ביום שני כשאנחנו באים לנשיאות אנחנו מסודרים, עם לוח הזמנים, עם סדר היום.
מאיר שטרית: אני בהחלט בעד.
מאיר שטרית: לצערי הרב, התקנון נפרץ בצורה פראית בכנסת הזאת.
מאיר שטרית: מספר הוועדות שמוקמות אד-הוק הפך להיות בלתי סביר לחלוטין.
מאיר שטרית: מוטב לכנסת לשים לעצמה כבלים ולהגיד שרק מקרה חריג ומיוחד יקבל אישור.